तमिलनाडु से आया था मिलने, बेटी ने झगड़ा कर लावारिस छोड़ दिया
तमिलनाडुसे मिलने आए बुजुर्ग को बेटी ने झगड़ा कर लावारिस छोड़ दिया। जब कई दिन तक रिश्तेदारों को सूचना नहीं मिली तो कोटा पुलिस को बताया। पुलिस ने बुजुर्ग को तलाश कर तमिलनाडु पहुंचा दिया है।
रेलवे कॉलोनी सीआई नेत्रपाल सिंह ने बताया कि तमिलनाडु निवासी प्रिया अपनी बेटी को कोचिंग कराने के लिए कोटा रह रही हैं। तमिलनाडु के ही डिडिंगुल निवासी रामलिंगम (76) प्रिया से मिलने कोटा आए थे। यहां उनकी प्रिया से कहासुनी हो गई। जिसके बाद प्रिया ने उन्हें लावारिस छोड़ दिया। दो दिनों से जब रामलिंगम की कोई सूचना नहीं मिली तो उसकी रिश्तेदार तमिलनाडु निवासी सुजाता ने पुलिस से संपर्क किया। जिसके बाद पुलिस ने दो दिनों तक रामलिंगम को रेलवे स्टेशन, बस स्टेशन सहित अन्य जगहों पर फोटो के आधार पर तलाश किया। रामलिंगम के मिलने पर पुलिस ने उससे बात करनी चाही, लेकिन उन्हें हिंदी, अंग्रेजी नहीं आई। जिसके बाद पुलिस ने उनकी सुजाता से बात करवाकर तमिलनाडु के लिए रवाना कर दिया।
hin_Deva hin_Deva hin_Deva